а)], плановете с дефинирани вноски [МСС 19, параграф 51, буква a)] и доходите при прекратяване [МСС 19, параграф 169, буква a)] се включват в „Други пасиви“.
 9.
 „Дялов капитал, който може да бъде изплатен при поискване“ включва емитираните от институцията капиталови инструменти, които не отговарят на критериите за класифициране като собствен капитал. Институциите включват в тази позиция кооперативни дялове, които не отговарят на критериите за класифициране като собствен капитал.
 10.
 Пасиви, които не са финансови пасиви и поради естеството си не биха могли бъдат класифицирани в конкретни балансови позиции, се отчитат в „Други пасиви“.
 11.
 „Пасиви включени в групи за изваждане от употреба, класифицирани като държани за продажба“ има същото значение, както в МСФО 5.
 12.
 „Средства за общ банков риск“ са сумите, отнесени съгласно член 38 от ДОБ. Когато са признати, те се представят отделно или като пасиви по „Провизии“, или в собствения капитал като „Други резерви“.
 1.3. Собствен капитал (1.3)
 13.
 Съгласно МСФО или съвместимите национални общоприети счетоводни принципи капиталовите инструменти, които са финансови инструменти, включват договорите, които попадат в приложното поле на МСС 32.
 14.
 „Поискан, но невнесен капитал“ включва балансовата стойност на емитирания от институцията капитал, който е бил предложен за закупуване на записалите капитала, но не е бил платен към референтната дата.
 15.
 „Елементи на собствен капитал в сложни финансови инструменти“ включва елементите на собствен капитал в емитирани от институцията сложни финансови инструменти (т.е. финансови инструменти, които съдържат както елементите на пасив, така и елементите на собствен капитал), когато са отделени съгласно съответната счетоводна рамка (включително сложни финансови инструменти с множество внедрени деривати, чиито стойности са взаимозависими);
 16.
 „Други емитирани капиталови инструменти“ включва капиталови инструменти, които са финансови инструменти, различни от „капитал“ и „елементи на собствен капитал в сложни финансови инструменти“.
 17.
 „Друг собствен капитал“ включва всички капиталови инструменти, които не са финансови инструменти, в това число сделки с плащане на базата на акции, уреждани чрез издаване на инструменти на собствения капитал [МСФО 2.10].
 18.
 Съгласно МСФО или съвместимите национални общоприети счетоводни принципи „резерви от преоценка“ включва сумата на резервите, получени от прилагането за пръв път на МСС или съвместимите национални общоприети счетоводни принципи, които не са били пренасочени към друг вид резерви.
 19.
 „Други резерви“ се разделят между „резерви или натрупани загуби от инвестиции в дъщерни предприятия, смесени предприятия и асоциирани предприятия“ и „други“. „Резерви или натрупани загуби от инвестиции в дъщерни предприятия, смесени предприятия и асоциирани предприятия“ включва натрупаната сума на приходите и разходите, генерирани от горепосочените инвестиции в печалбата или загубата през минали години. „Други“ включва резерви, различни от оповестените отделно в други позиции, и може да включва законови и уставни резерви.
 20.
 „Обратно изкупени собствени акции“ включва всички изкупени обратно от институцията финансови инструменти, които имат характеристики на инструменти на собствения капитал.
 2. ОТЧЕТ ЗА ПРИХОДИТЕ И РАЗХОДИТЕ (2)
 21.
 Приходите и разходите за лихви по финансови инструменти, държани за търгуване, и по финансови инструменти, отчитани по справедлива стойност в печалбата или загубата, се отчитат или отделно от другите приходи и разходи по позициите „приходи от лихви“ и „разходи за лихви“